ai4bharat/Pralekha huggingface dataset:
रसायन आणि खते मंत्रालय
रसायने आणि पेट्रोकेमिकल्सच्या अनिवार्य सार्वजनिक खरेदीमुळे वस्तू, सेवा यांची निर्मिती आणि उत्पादन तसेच मेक इन इंडियाला चालना मिळणार- मनसुख मांडवीय
रसायने व पेट्रोकेमिकल्स विभागाकडून 2020-21, 2021-23 आणि 2023-25 साठी सार्वजनिक खरेदीतील स्थानिक रसायने आणि पेट्रोकेमिकल्स पैकी अनुक्रमे 60 टक्के, 70 टक्के आणि 80 टक्के स्थानिक घटकांचा वापर निर्धारित
नवी दिल्ली, 2 जून 2020
डीपीआयआयटी अर्थात उद्योग आणि अंतर्गत व्यापार प्रोत्साहन विभागाने अलीकडेच 29-5-2019 रोजी सार्वजनिक खरेदी  आदेश, 2017 मध्ये बदल केला आहे. मेक इन इंडियाला प्रोत्साहन देण्यासाठी आणि उत्पन्न आणि रोजगारात वाढ करण्याच्या उद्देशाने भारतातील वस्तू, सेवा आणि कार्याची निर्मिती आणि उत्पादन यांना चालना देण्यासाठी हा बदल करण्यात आला आहे. रसायने आणि पेट्रोकेमिकल्स यामधील किमान स्थानिक घटक आणि गणनेची पद्धती निर्धारित करून रसायने व पेट्रोकेमिकल्स विभागाने उपलब्ध असलेल्या स्थानिक उत्पादन क्षमतेचे आणि स्थानिक स्पर्धेच्या व्याप्तीचे मूल्यमापन केले आहे. स्थानिक घटकांच्या वापरासाठी विविध प्रकारची 55 रसायने, पेट्रोकेमिकल्स, कीटकनाशके आणि डायस्टफ निर्धारित करण्यात आली आहेत. या रसायने आणि पेट्रोकेमिकलसाठी विभागाने स्थानिक घटकांचे प्रमाण निर्धारित केले असून 2020-21 साठी 60 टक्के आणि त्यानंतर त्यात वाढ करून 2021-23 साठी 70 टक्के आणि 2023-25 साठी 80 टक्के ठरवले आहे. विभागाने निवड केलेल्या या 55 रसायने व पेट्रोकेमिकल्सपैकी 27 उत्पादनांसाठी स्थानिक पुरवठादार खरेदीच्या अंदाजित मूल्यासाठी पाच लाख रुपयांपेक्षा जास्त आणि 50 लाख रुपयांपेक्षा कमी रक्कमेची बोली लावू शकतात आणि उर्वरित 28 रसायने व पेट्रोकेमिकल्ससाठी खरेदी करणाऱ्या संबंधितांनी बोलीची रक्कम कितीही असली तरीही स्थानिक पुरवठादाराकडूनच खरेदी करणे अनिवार्य आहे. या निर्णयामुळे पंतप्रधान नरेंद्र मोदी यांनी सुरु केलेल्या # आत्मनिर्भर भारत अभियानाला बळकटी मिळेल आणि “ मेक इन इंडिया” अंतर्गत स्थानिक उत्पादनाला चालना मिळेल.
नौवहन राज्यमंत्री  आणि रसायने व पेट्रोकेमिकल्स राज्यमंत्री  मनसुख मांडवीय यांनी या महत्त्वाच्या निर्णयाची प्रशंसा केली आहे. रसायने आणि पेट्रोकेमिकल्सच्या अनिवार्य सार्वजनिक खरेदीमुळे वस्तू, सेवा आणि मेक इन इंडियाला प्रोत्साहन देणाऱी कामे यातील निर्मिती व उत्पादन यांना चालना मिळेल असे मांडवीय यांनी सांगितले.
S.Thakur/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
मत्स्योत्पादन, पशुविकास आणि दुग्धविकास मंत्रालय
एव्हीयन फ्लूचा कुक्कुट उद्योगावरचा परिणाम
नवी दिल्ली, 12 फेब्रुवारी 2021
बर्ड फ्लूमुळे पक्ष्यांचा मृत्यू आणि त्यांना नष्ट करण्यामुळे तसेच बर्ड फ्लू पसरण्याच्या भीतीमुळे कुक्कुट उत्पादनाचे सेवन घटल्याने, अंडी आणि मांसाची किंमत कमी झाल्याने कुक्कुट उद्योगाचे मोठे नुकसान झाल्याची माहिती या उद्योगाकडून देण्यात आली आहे.आतापर्यंत मिळालेल्या माहितीनुसार बर्ड फ्लू मुळे राज्ये आणि केंद्र शासित प्रदेशांनी 4,49,271 पक्षी नष्ट केले आहेत.
14 राज्यात,कोंबड्या आणि जंगली पक्ष्यांमध्ये बर्ड फ्लूचा प्रादुर्भाव झाला. यामध्ये केरळ, हरियाणा, मध्य प्रदेश, महाराष्ट्र, छत्तीसगड, गुजरात, उत्तर प्रदेश, उत्तराखंड, पंजाब, हिमाचल प्रदेश, बिहार, राजस्थान, दिल्ली आणि जम्मू काश्मीरचा समावेश आहे. हरियाणा, महाराष्ट्र, पंजाब आणि केरळ या राज्यांमध्ये याचा मोठा प्रादुर्भाव झाला असून त्याचा तपशील परिशिष्टात देण्यात आला आहे.
Status of States affected badly due to bird flu 
|
|
S.No.
|
|
State
|
|
Number of districts affected
|
|
Poultry died
|
|
Number of poultry birds culled
|
|
1.
|
|
Maharashtra
|
|
22
|
|
41,504
|
|
1,09,426
|
|
2.
|
|
Haryana
|
|
2
|
|
2,10,000
|
|
1,64,000
|
|
3.
|
|
Punjab
|
|
1
|
|
49,936
|
|
84,505
|
|
4.
|
|
Kerala
|
|
2
|
|
25,864
|
|
58,335
बर्ड फ्लू सह इतर पशु रोग नियंत्रणासाठी विभागाने, पशु रोग नियंत्रणासाठी राज्यांना मदतीअंतर्गत वित्तीय सहाय्य पुरवत राज्ये आणि केंद्र शासित प्रदेशांच्या प्रयत्नांना सहकार्य केले आहे. बर्ड फ्लूचा प्रसार रोखण्यासाठी, नियंत्रणात आणण्यासाठीच्या कृती आराखड्या नुसार नष्ट करण्यात आलेल्या पक्षी आणि अंड्यांसाठी कुक्कुट पालक शेतकऱ्यांना नुकसान भरपाई देण्यात येत आहे. केंद्रीय मत्स्योद्योग,पशुपालन आणि दुग्ध राज्य मंत्री डॉ संजीव कुमार बल्यान यांनी आज राज्यसभेत ही माहिती दिली.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
शिक्षण मंत्रालय
केंद्रीय मनुष्यबळ विकास मंत्र्यांच्या सल्ल्यानुसार, एनटीएने जेईई  2020 साठी ऑनलाईन अर्ज भरण्याची शेवटची संधी दिली
19 मे 2020 ते 24 मे 2020 पर्यंत अर्ज उपलब्ध असेल
नवी दिल्ली, 19 मे 2020
विविध भारतीय विद्यार्थ्यांकडून प्राप्त झालेल्या निवेदन पाहता असे लक्षात आले आहे की, परदेशातील महाविद्यालयात प्रवेश घेण्याचे ठरवलेले विद्यार्थी आता कोविड-19 मुळे बदललेल्या परिस्थितीमुळे देशात राहूनच शिक्षण घेण्यासाठी उत्सुक असून ते जेईई  2020 परीक्षा देऊ इच्छितात आणि म्हणूनच केंद्रीय मनुष्यबळ विकास मंत्री रमेश पोखरीयाल निशांक यांनी एनटीएला जेईई  2020 साठी ऑनलाईन अर्ज भरण्यासाठी शेवटची संधी देण्याचा सल्ला दिला आहे. इतर विद्यार्थी, जे इतर कोणत्याही कारणामुळे अर्ज भरण्याची प्रक्रिया पूर्ण करू शकले नाहीत किंवा ऑनलाईन अर्ज भरू शकले नाहीत ते देखील आता अर्ज करू शकतात.
कोविड -19 मुळे अशा विद्यार्थ्यांना होणार्या अडचणी लक्षात घेता राष्ट्रीय चाचणी संस्था  जेईई  2020 परीक्षेसाठी आता नव्याने अर्ज करण्याची किंवा ऑनलाईन अर्ज भरण्याची प्रक्रिया पूर्ण करण्याची आणखी एक  संधी देत आहे.
सर्वांच्या असे निदर्शनास आणून दिले आहे की ऑनलाईन अर्ज भरण्याची / प्रक्रिया पूर्ण करण्याची सुविधा फक्त jeemain.nta.nic.in या संकेतस्थळावर 19 मे 2020 ते 24 मे 2020 पर्यंत उपलब्ध आहे.
संध्याकाळी पाच वाजेपर्यंत ऑनलाईन अर्ज /प्रक्रिया पूर्ण केलेले अर्ज स्वीकारले जातील आणि परीक्षा शुल्क रात्री 11.50 पर्यंत जमा करावे.
आवश्यक परीक्षा शुल्क क्रेडिट / डेबिट कार्ड / नेट बँकिंग / यूपीआय आणि पेटीएमद्वारे भरता येईल.
अधिक स्पष्ट माहितीसाठी, उमेदवार आमचे संकेतस्थळ jeemain.nta.nic.in वर अपलोड केलेले माहिती बातमीपत्र पाहू शकतात.
अद्ययावत माहितीसाठी उमेदवार आणि त्यांच्या पालकांनी jeemain.nta.nic.in आणि www.nta.ac.in या संकेतस्थळांना भेट द्यावी. अधिक स्पष्टीकरणासाठी उमेदवार 8287471852, 8178359845, 9650173668, 9599676953 आणि 8882356803 वर संपर्क करू शकतात किंवा jeemain@nta.ac.in या इमेलवर मेल करू शकतात.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
पर्यावरण, वन एवं जलवायु परिवर्तन मंत्रालय
पॅरिस कराराच्या अंमलबजावणीसाठी सरकारने उच्चस्तरीय मंत्री समिती स्थापन केली
नवी दिल्ली , 2 डिसेंबर 2020
हवामान बदलांबाबत चर्चा करण्यासाठी भारत गंभीर असून त्या दिशेने आणखी एक पाऊल म्हणून पर्यावरण, वन व हवामान बदल मंत्रालयाने पॅरिस कराराच्या अंमलबजावणीसाठी पर्यावरण, वन व हवामान बदल मंत्रालयाच्या सचिवांच्या अध्यक्षतेखाली एका उच्च स्तरीय आंतर-मंत्रालयीन समितीची स्थापना केली आहे.
या समितीचा उद्देश हवामान बदलांच्या मुद्द्द्यांवर समन्वयित प्रतिसाद निर्माण करणे हा आहे. या समितीच्या कामामुळे भारत त्याच्या राष्ट्रीय निर्धारीत योगदानासह पॅरिस कराराअंतर्गतच्या त्याच्या जबाबदाऱ्या पूर्ण करण्याच्या मार्गावर आहे हे सुनिश्चित होईल.
चौदा मंत्रालयातील वरिष्ठ अधिकारी या समितीचे सदस्य म्हणून काम करतील. ते भारताच्या राष्ट्रीय निर्धारीत योगदानाच्या अंमलबजावणीतील प्रगतीवर देखरेख ठेवतील आणि पॅरिस कराराच्या गरजा पूर्ण करण्यासाठी हवामान उद्दिष्टांवर लक्ष ठेवण्यासाठी, आढावा घेण्यासाठी नियमितपणे अद्ययावत माहिती प्राप्त करतील.
पॅरिस कराराच्या कलम 6 अंतर्गत भारतातील कार्बन बाजाराचे नियमन करण्यासाठी राष्ट्रीय प्राधिकरण म्हणून काम करणे, पॅरिस कराराच्या कलम 6 अंतर्गत प्रकल्प किंवा उपक्रमांच्या विचारांसाठी मार्गदर्शक तत्त्वे तयार करणे, कार्बन मूल्य , बाजारपेठ यंत्रणेबाबत मार्गदर्शक तत्त्वे जारी करणे ही या समितीची इतर महत्वाची कामे आहेत. हवामान बदलांच्या क्षेत्रात खासगी क्षेत्राच्या तसेच बहु-/ द्वि-पक्षीय संस्थांच्या योगदानाची ते दखल घेईल आणि त्यांचे हवामानसंबंधी कार्य राष्ट्रीय प्राधान्यांना सुयोग्य करण्यासाठी मार्गदर्शन करेल.
2021 हे वर्ष पॅरिस कराराच्या अंमलबजावणीच्या प्रारंभाचे वर्ष असेल आणि हवामान विषयक कृतीची अंमलबजावणी व देखरेखीसाठी राष्ट्रीय व्यवस्था आणि संस्थात्मक व्यवस्था मजबूत करण्याच्या मुख्य कामासाठी या समितीची स्थापना करण्यात आली आहे. जगातील काही मोजक्या देशांपैकी एक देश म्हणून भारताने आपले हवामान क्षेत्रातील नेतृत्व टिकवले आहे आणि भारताची कामगिरी पॅरिस कराराच्या उद्दिष्टांच्या अनुरूप राहिल हे देखील ही समिती सुनिश्चित करेल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 429
पंतप्रधान कार्यालय
इस्रायलचे पंतप्रधान म्हणून निवड झाल्याबद्दल नफ्ताली बेनेट यांचे पंतप्रधान नरेंद्र मोदी यांनी केले अभिनंदन
भारत- इस्रायल धोरणात्मक भागीदारीबद्दल बेन्जामिन नेत्यनाहू यांचे पंतप्रधानांनी मानले आभार
इस्रायलचे पंतप्रधान झाल्याबद्दल नफ्ताली बेनेट यांचे पंतप्रधान नरेंद्र मोदी यांनी अभिनंदन केले आहे. पुढच्या वर्षी, दोन्ही देशांमधल्या दृढ राजनैतिक संबंधाची 30 वर्षे आपण साजरी करणार आहोत, आपल्या भेटीची आणि उभय देशातली धोरणात्मक भागीदारी अधिक दृढ करण्यासाठी आपण उत्सुक असल्याचे पंतप्रधानांनी ट्वीटरवर म्हटले आहे.
बेन्जामिन नेत्यनाहू यांचेही त्यांच्या नेतृत्वाबद्दल आणि भारत- इस्रायल धोरणात्मक भागीदारीप्रती वैयक्तिकरित्या लक्ष पुरवल्याबद्दल पंतप्रधानांनी आभार मानले आहेत.
‘इस्रायलचे पंतप्रधान म्हणून यशस्वी कारकिर्दीसाठी आपल्या नेतृत्वाबद्दल आणि भारत- इस्रायल धोरणात्मक भागीदारीप्रती वैयक्तिकरित्या लक्ष पुरवल्याबद्दल आभार’ असे पंतप्रधानांनी म्हटले आहे.
अंतराळ विभाग
प्रयोगशाळेत उपलब्ध असलेल्या सामग्रीपासून विकसित केलेल्या कमी किमतीच्या नवीन स्टार सेन्सरची पहिली प्रक्षेपण चाचणी यशस्वी
खगोलशास्त्रज्ञांनी प्रयोगशाळेत उपलब्ध असलेल्या सामग्रीपासून विकसित केलेला कमी किमतीचा एक नवीन स्टार सेन्सर भारतीय अंतराळ संशोधन संस्थेने  अलीकडेच पीएसएलव्ही C-55 या प्रक्षेपकावर बसवला. पीएसएलव्ही ऑर्बिटल एक्सपेरिमेंटल मॉड्यूल  वर बसवलेले सेन्सर त्याच्या पहिल्याच अंतराळ चाचणीत उत्तम कामगिरी करत असून प्रारंभिक डेटाने आता त्याची रचना तसेच त्याचे कार्य प्रमाणित केले आहे.
विज्ञान आणि तंत्रज्ञान विभागाची  स्वायत्त संस्था असलेल्या, भारतीय खगोल भौतिकी संस्था  ने, विकसित केलेला स्टार बेरी सेन्स पेलोड 22 एप्रिल रोजी प्रक्षेपित करण्यात आला. उपग्रह नेमका कोणत्या दिशेला निर्देश करत आहे याची त्वरित गणना करण्यासाठी रचना केलेल्या या नवीन आणि कमी किमतीच्या सेन्सरची अवकाशात पहिल्यांदाच चाचणी घेतली जात आहे. स्टारबेरीसेन्सने अंतराळातील कठोर परिस्थितीचा सामना केला असून अपेक्षेप्रमाणे कार्य केले आहे, आणि इतकेच नव्हे तर सुरुवातीच्या डेटावरून असे दिसून येते की हे तो निर्देशित दिशेची मोजणी करण्यात सक्षम आहे, असे स्पेस पेलोड्स ग्रुपच्या खगोलशास्त्रज्ञांनी जाहीर केले आहे.
कोणत्याही अंतराळ मोहिमेसाठी, एखाद्या विशिष्ट वेळी उपग्रह नेमका कोणत्या दिशेला तोंड करून आहे हे जाणून घेणे महत्वाचे असते. असे करण्यासाठी निरनिराळ्या पद्धती उपलब्ध असल्या तरी स्टार सेन्सर अंतराळयानाच्या विशिष्ट दिशेला असलेल्या स्थानाबद्दल सर्वात अचूक माहिती प्रदान करतो. IIA मधील स्पेस पेलोड्स ग्रुपने डिझाइन केलेला स्टार्ट सेन्सर त्याच्या दृष्टिक्षेपात असणारे तारे ओळखून त्यानुसार अंतराळात त्याचे तोंड कोणत्या दिशेला हवे ते शोधण्यात सक्षम आहे."हे पेलोड सुप्रसिद्ध मिनी कॉम्प्युटर रास्पबेरीपायच्या अनुषंगाने तयार केले गेले आहे, आणि त्यात इलेक्ट्रॉनिक्स आणि सॉफ्टवेअर यांची रचना संस्थेमध्येच केली आहे," असे IIA मधील प्रकल्पाचे तंत्रज्ञान प्रमुख आणि पी एच डी चे विद्यार्थी भारत चंद्र म्हणाले. या पेलोडचा फायदा असा आहे की ते किफायतशीर आहे, तयार करण्यास सोपे आणि विविध प्रकारच्या उपग्रहांवर बसवता येऊ शकते,” असे त्यांनी सांगितले.
“स्टारबेरीसेन्स इस्रोच्या पीएसएलव्ही ऑर्बिटल एक्सपेरिमेंटल मॉड्यूल  वर बसवण्यात आले होते, जे आमच्या पेलोडचे परिचालन करण्यासाठी एक स्थिर प्लॅटफॉर्म प्रदान करते. POEM हा इस्रोचा एक अनोखा उपक्रम असून पीएसएलव्ही या प्रक्षेपकामध्ये असलेल्या चौथ्या टप्प्याचा प्रक्षेपणकार्यातील वापर पूर्ण झाल्यावर त्याचा वैज्ञानिक प्रयोगांसाठी ऑर्बिटल प्लॅटफॉर्म म्हणून वापर केला जातो. अंतराळात अल्पकालीन वैज्ञानिक प्रयोग करण्याची ही एक उत्तम संधी आहे,” असे स्टारबेरीसेन्स प्रकल्पाचे प्रमुख संशोधक रेखेश मोहन म्हणाले.
The team members of the Space Payload Group at Indian Institute of Astrophysics with the engineering model of StarBerrySense.
A sample image from StarBerrySense. The image is inverted and hence stars appear black against a white background. The red circles mark the positions of stars that were compared with external databases.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 195.67 कोटी लसीच्या मात्रा देण्यात आल्या आहेत
भारतातील सध्या उपचार घेत असलेल्या सक्रीय रूग्णांची संख्या 58,215 इतकी आहे
सध्याची सक्रीय रुग्ण संख्या 0.13% इतकी आहे
रुग्ण बरे होण्याचा सध्याचा दर 98.65% इतका आहे
गेल्या 24 तासात 7,624 रूग्ण कोविडमधून बरे झाले असून बरे झालेल्या एकूण रूग्णांची संख्या आता 4,26,74,712 इतकी झाली आहे
गेल्या 24 तासात देशात 12,213 नव्या रुग्णांची नोंद झाली
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.63 कोटी चाचण्या करण्यात आल्या असून 5,19,419 चाचण्या गेल्या 24 तासांमध्ये करण्यात आल्या
संरक्षण मंत्रालय
सागर अभियानाअंतर्गत आयएनएस केसरी मॉरिशसच्या लुईस बंदरात दाखल
नवी दिल्ली, 14 जून 2020
मॉरिशसच्या लुईस बंदरात 23 मे 2020 रोजी उतरवलेल्या भारतीय नौदलाच्या वैद्यकीय पथकाला मायदेशी परत आणण्यासाठी सागर अभियानाचा भाग म्हणून भारतीय नौदलाचे जहाज केसरी 14 जून 2020 रोजी मॉरिशसच्या लुईस बंदरात पुन्हा दाखल झाले. कोविड -19 व्यवस्थापनात मदत करण्यासाठी, रोगाचा प्रसार रोखण्यासाठी आणि जीविताचा धोका कमी करण्यात कौशल्य सामायिक करण्याच्या उद्देशाने तज्ञ डॉक्टर आणि निमवैद्यकीय लोकांचा समावेश असलेले 14-सदस्यांचे वैद्यकीय पथक लुईस बंदरात उतरविण्यात आले होते.
लुईस बंदरात उतरल्यानंतर पथकाने स्थानिक रुग्णालये, फ्लू क्लिनिक, ईएनटी रुग्णालये , विलगीकरण केंद्र, सेंट्रल हेल्थ लॅबोरेटरी  आणि व्हिक्टोरिया रुग्णालयात एसएएमयू  मुख्यालयासह नियंत्रण केंद्र यासारख्या विविध आरोग्य सुविधांची पाहणी केली. या पथकाने सर्व स्तरांवरील आरोग्यसेवा योद्धयांशी संवाद साधला आणि कोविड -19 व्यवस्थापनाच्या सर्वोत्तम उपाययोजना सामायिक करण्यासाठी अर्थपूर्ण चर्चा केली. हातांची स्वच्छता, स्क्रीनिंग आणि उपचार प्राधान्य ठरविण्याची प्रक्रिया, निर्जंतुकीकरण आणि पीपीई सारख्या महत्त्वपूर्ण विषयांवर प्रात्यक्षिके आणि कार्यशाळा घेण्यात आल्या आणि या सत्रांमध्ये प्रेक्षकांचा प्रतिसाद खूपच उत्साहवर्धक होता. या पथकाने आरोग्य सेवा कर्मचाऱ्यांच्या भविष्यातील संदर्भासाठी ‘कोविड-19 वर नियंत्रण आणि ताबा मिळविण्यासाठीचे मार्गदर्शक’ आणि ‘आरोग्य सेवा कर्मचार्यांच्या प्रशिक्षणाविषयीची नियमपुस्तिका' या दोन कागदपत्रांच्या पीडीएफ आवृत्त्यादेखील सामायिक केल्या. आयएनएस केसरीवर चढण्यापूर्वी उप उच्चायुक्त जनेश कैन यांनी भारतीय नौदल वैद्यकीय पथकाशी संवाद साधला.
‘सागर अभियान’ हे, या प्रदेशातील प्रथम प्रतिसादकर्ता म्हणून भारताच्या भूमिकेच्या अनुषंगाने तसेच कोविड -19 महामारीविरोधात लढण्यासाठी व त्यामुळे उद्भवणाऱ्या अडचणींचा सामना करण्यासाठी दोन्ही देशांमधील विद्यमान उत्कृष्ट संबंधांवर आधारित आहे. ‘सागर’ क्षेत्रात सर्वांसाठी सुरक्षा आणि सर्वांसाठी विकास या पंतप्रधानांच्या दृष्टीकोनातून हे पथक पाठविण्यात आले होते. याद्वारे हिंद महासागर परिक्षेत्रातील देशांशी संबंधासंदर्भात भारताचे महत्त्व अधोरेखित होते. संरक्षण आणि परराष्ट्र व्यवहार मंत्रालय आणि भारत सरकारच्या इतर संस्थांसमवेत समन्वय साधून ही कारवाई करण्यात आली.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
भारतीय स्पर्धा आयोग
स्पर्धा कायद्याचे अर्थशास्त्र यावर भारतीय स्पर्धा आयोगाकडून 4 मार्चला दृकश्राव्य माध्यमाद्वारे सातवी राष्ट्रीय परिषद आयोजित
नवी दिल्ली, 1 मार्च 2022
भारतीय स्पर्धा आयोग  शुक्रवार, दिनांक 4 मार्च, 2022 रोजी स्पर्धा कायद्याच्या अर्थशास्त्रावरील 7वी राष्ट्रीय परिषद दृकश्राव्य माध्यमाद्वारे आयोजित करत आहे. 2016 पासून दरवर्षी सीसीआय या परिषदेचे आयोजन करत आहे.
या परिषदेत सकाळी 10:00 वाजता होणाऱ्या उद्घाटन सत्रात पंतप्रधानांच्या आर्थिक सल्लागार समितीचे सदस्य नीलकंठ मिश्रा बीजभाषण देतील. परिषदेत एक पूर्ण सत्र आणि दोन तांत्रिक सत्रे असतील. या वर्षीच्या परिषदेतील पूर्ण सत्र, ‘बाजारपेठांमधील सुधारणा आणि व्यापकता’ या विषयावर आहे. परिषदेत चर्चेसाठीची विषयसूची संदर्भासाठी जोडली आहे.
स्पर्धा कायद्याच्या अर्थशास्त्रामध्ये स्वारस्य विकसित करण्याचा आणि टिकवून ठेवण्याचा आणि अर्थतज्ञांचा वैचारीक समूह तयार करण्याचा ही परिषद प्रयत्न करत आहे. यामुळे स्पर्धाकायद्याच्या अर्थशास्त्राच्या क्षेत्रात काम करणारे विद्वान, अभ्यासक, शिक्षणतज्ज्ञ आणि तज्ञ यांना ही परीषद एकत्र आणेल.
स्पर्धा कायद्याच्या अर्थशास्त्रावरील 7 व्या राष्ट्रीय परिषदेची सर्व सत्रे दृकश्राव्य माध्यमाद्वारे पहाण्यासाठी माध्यमाकरिता खुली आहेत.
माध्यमातील व्यक्तींनी परिषदेची वेबलिंक मिळवण्यासाठी दिनांक 2 मार्च 2022 पर्यंत येथे नोंदणी करावी:N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
पंतप्रधान कार्यालय
पंतप्रधानांच्या अध्यक्षतेखाली राष्ट्रीय आपत्ती प्राधिकरणाची सहावी बैठक
(नवी दिल्ली, 18 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली राष्ट्रीय आपत्ती प्राधिकरणाची सहावी बैठक आज नवी दिल्लीत झाली.
देशातील आपत्कालीन परिस्थितीत त्वरित प्रतिसाद देऊन ती प्रभावीपणे हाताळणे यासाठी राष्ट्रीय आपत्ती प्राधिकरणाच्या कामकाजाचा तसेच सध्याच्या प्राधिकरणाच्या प्रकल्पांचा पंतप्रधानांनी आढावा घेतला.
पंतप्रधानांनी संबंधित यंत्रणांमध्ये अधिक चांगला समन्वय असण्यावर भर दिला. जीवित आणि वित्त हानी कमीत कमी व्हावी यासाठी एकत्रित अभ्यास करण्यावरही त्यांनी जोर दिला. आपत्कालीन व्यवस्थापनात जागतिक कौशल्य निर्मिती करण्याची गरज त्यांनी व्यक्त केली.
केंद्रीय गृहमंत्री राजनाथ सिंह, केंद्रीय वित्तमंत्री अरुण जेटली, कृषी आणि शेतकरी कल्याणमंत्री राधा मोहन सिंह तसेच राष्ट्रीय आपत्ती प्राधिकरणाचे सदस्य आणि अधिकारी या बैठकीला उपस्थित होते.
N.Sapre/P.Kor
कृषी मंत्रालय
प्रधानमंत्री फसल विमा योजना
नवी दिल्ली, 8 जानेवारी 2019
प्रधानमंत्री फसल विमा योजनेअंतर्गत, दाखल झालेल्या विम्याचे दावे कापणीनंतर साधारणत: दोन महिन्यात विमा कंपन्यांकडून दिले जातात. त्यासाठी आवश्यक ती आकडेवारी उपलब्धता आणि संबंधित राज्यसरकारकडून योग्य वेळेत विमा हप्ता अनुदान मिळणे आवश्यक आहे. काही राज्यात आणि विभागात विम्याचे दावे उशीराने मिळत असल्याची माहिती असून संबंधित आकडेवारी मिळण्यात झालेला उशीर, आकडेवारी संदर्भात विमा कंपन्यांनी घेतलेली हरकत या सारख्या कारणांमुळे हा विलंब होत आहे.
अधिक पारदर्शकता, उत्तरदायित्व आणि शेतकऱ्यांना विम्याचे पैसे वेळेवर मिळावेत यासाठी केंद्र सरकारने या योजनेसाठी कार्यात्मक मार्गदर्शक तत्वात सुधारणा केली असून 2018-19 च्या रब्बी हंगामापासून ही मार्गदर्शक तत्वे लागू होत आहेत. केंद्रीय कृषी आणि शेतकरी कल्याण राज्यमंत्री पुरुषोत्तम रुपाला यांनी आज लोकसभेत ही माहिती दिली.
B.Gokhale/N.Chitale/P.Malandkar
(Visitor Counter : 133
वाणिज्य आणि उदयोग मंत्रालय
जूनमध्ये घाऊक किमत निर्देशांकात 0.2 टक्क्यांनी वाढ
नवी दिल्ली, 15 जुलै 2019
सर्व व्यापारी वस्तुंचा घाऊक किंमत निर्देशांक जून 2019 महिन्यात 121.2 वरून 121.5 पर्यंत पोहचला असून 0.2 टक्क्यांनी वाढ नोंदवण्यात आली. घाऊक किमतीवर आधारित चलनफुगवट्याचा दर जून 2019 मध्ये 2.02 टक्के  राहिला. त्याआधीच्या महिन्यात तो 2.45 टक्के  होता. जून 2018 मध्ये तो 5.68 टक्के होता.
प्राथमिक गट 
या गटाच्या निर्देशांकात आधीच्या महिन्याच्या तुलनेत 1.4 टक्के वाढ होऊन तो 141.4  झाला.
‘अन्नपदार्थ’ गटाचा निर्देशांक याआधीच्या महिन्याच्या तुलनेत 1.1 टक्के वाढ होऊन तो 151.7  झाला. सागरी मासे , डुकराचे मांस, तूर, बार्ली, वाटाणे/चवळी आणि मूग , फळे आणि भाजीपाला , गोमांस आणि म्हशीचे मांस, मसूर आणि मका , मटण, मसाले, राजमा आणि तांदूळ  यांच्या किमतीत वाढ झाली. विड्याची पाने , चहा , नाचणी आणि पोल्ट्री चिकन  यांच्या किमतीत घट झाली.
‘अखाद्य वस्तू’ गटाच्या निर्देशांक 0.7 टक्के वाढून 128.7  झाला. कच्चे रबर , चारा , भूईमुगाच्या शेंगा , मोहरीच्या बिया आणि सोयाबीन , कच्चे रेशीम, कापूस बिया  यांच्या किमतीत गेल्या महिन्याच्या तुलनेत वाढ झाली आहे. फुलझाडे आणि नारळ , एरंडेल बिया , कच्चे ताग, औद्योगिक लाकूड आणि सूर्यफूल  यांच्या किंमतीत घट झाली आहे.
‘खनिजे’ गटाच्या निर्देशांकात 14.5 टक्के वाढ होऊन तो 158 झाला.
कच्चे पेट्रोलियम आणि नैसर्गिक वायू गटाच्या निर्देशांकात 0.3 टक्के घट होऊन तो 92.5 झाला.
इंधने आणि ऊर्जा 
या गटाच्या निर्देशांकात 1.3 टक्के घट होऊन तो 102.1 झाला.
तयार उत्पादने 
या गटाच्या निर्देशांकात कोणताही बदल न होता तो 118.4 राहिला.
अन्नधान्यावर आधारित घाऊक किंमत निर्देशांक 
अन्नधान्य गटाच्या घाऊक किंमत निर्देशांकावर आधारित चलनफुगवट्याच्या दरात घसरण होऊन तो जून 2019 मध्ये 5.04 टक्के राहिला. मे 2019 मध्ये तो 5.10 टक्के होता.
B.Gokhale/S.Kakade/P.Kor
(Visitor Counter : 110
पंतप्रधान कार्यालय
पंतप्रधान 29 मार्च रोजी मतुआ धर्म महामेळ्याला करणार संबोधित
नवी दिल्ली, 28 मार्च 2022
श्री श्री हरिचंद ठाकूरजी यांच्या 211 व्या जयंतीच्या निमित्ताने पंतप्रधान नरेंद्र मोदी पश्चिम बंगालमधील श्रीधाम ठाकूर नगर, ठाकूरबारी इथे उद्या, 29 मार्च 2022 रोजी होणार असलेल्या मतुआ धर्म महामेळा 2022 ला संध्याकाळी साडेचार वाजता दूरदृश्य प्रणालीच्या माध्यमातून संबोधित करणार आहेत.
श्री श्री हरीचंद ठाकूरजी यांनी स्वातंत्र्यपूर्व काळात अखंड म्हणजेच तोपर्यंत विभाजन न झालेल्या बंगालमधील दलित, शोषित आणि वंचित लोकांच्या प्रगतीसाठी आपले आयुष्य वेचले.
आता बांगलादेशमध्ये असलेल्या ओराकंडी येथे त्यांनी 1860 मध्ये सुरू केलेल्या सामाजिक आणि धार्मिक चळवळीचे केंद्र आहे. या चळवळीतून मतुआ धर्माची स्थापना झाली.
ऑल इंडिया मतुआ महासंघातर्फे 29 मार्च ते 5 एप्रिल 2022 या कालावधीत मतुआ धर्म महामेळा 2022 भरवण्यात येणार आहे.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
राजस्थानमधील पंतप्रधानाच्या कार्यक्रमात राजस्थानच्या मुख्यमंत्र्यांच्या उपस्थितीसंदर्भात पंतप्रधान कार्यालयाचे ट्वीट
पंतप्रधान कार्यालयाने राजस्थानच्या मुख्यमंत्र्यानी राज्यात होत असलेल्या पंतप्रधानांच्या कार्यक्रमातील स्वतःच्या उपस्थितीबाबत केलेल्या ट्वीटला प्रतिसाद देण्यासाठी पुढील ट्वीट केले आहे. पंतप्रधान नरेंद्र मोदी आज सिकर येथे भेट देणार आहेत.
पंतप्रधान कार्यालयाने ट्वीट केले आहेः
"श्री @ashokgehlot51 जी,
राजशिष्टाराला अनुसरून तुम्हाला निमंत्रित करण्यात आले आहे आणि तुमचे भाषण देखील नियोजित होते. पण तुमच्या कार्यालयाने तुम्ही सहभागी होऊ शकणार नाहीत असे म्हटले आहे.
पंतप्रधान नरेंद्र मोदी यांच्या यापूर्वीच्या भेटींदरम्यानही तुम्हाला नेहमीच निमंत्रण देण्यात आलेले आहे आणि तुम्ही देखील या कार्यक्रमांना उपस्थित राहून त्यांची शोभा वाढवली आहे.
आजच्या कार्यक्रमात सहभागी होण्यासाठी तुमचे स्वागत आहे. विकासकामांच्या नामपट्टिकेवर देखील तुमचे नाव आहे.
तुम्हाला अलीकडेच झालेल्या दुखापतीमुळे तुम्हाला काही शारीरिक समस्या नसेल तर तुमची उपस्थिती अतिशय बहुमूल्य असेल.”
वाणिज्य आणि उदयोग मंत्रालय
केंद्र सरकारने निर्यात उत्पादनांवरील शुल्क आणि कर सवलत योजनेअंतर्गत दिले जाणारे सहाय्य 30 जून 2024 पर्यंत वाढवले
नवी दिल्ली, 26 सप्टेंबर 2023
30 सप्टेंबर 2023 पर्यंत अधिसूचित करण्यात आलेले निर्यात उत्पादनांवर शुल्क आणि कर सवलत योजना सहाय्य आता विद्यमान निर्यात वस्तूंसाठी समान दराने 30 जून 2024 पर्यंत वाढवण्यात आले आहे. हे आपल्या निर्यातदार समुदायाला सध्याच्या आंतरराष्ट्रीय वातावरणात चांगल्या अटींवर निर्यात कराराच्या वाटाघाटी करण्यास मदत करेल. ही योजना जागतिक व्यापार संघटनेशी सुसंगत आहे आणि ती संपूर्णपणे माहिती तंत्रज्ञानाच्या आधारे लागू केली जात आहे.
आणखी एक घडामोड म्हणजे, योजनेच्या चौकटीच्या अनुषंगाने, विविध निर्यात क्षेत्रांसाठी निर्यात उत्पादनांवरील शुल्क आणि कर सवलत योजनेअंतर्गत कमाल मर्यादा शुल्काचा आढावा घेण्यासाठी आणि शिफारस करण्यासाठी महसूल विभागात पुन्हा निर्यात उत्पादनांवरील शुल्क आणि कर सवलत योजना समिती स्थापन करण्यात आली आहे. या समितीने आज नवी दिल्लीतील वाणिज्य भवन येथे निर्यात प्रोत्साहन परिषद /चेंबर ऑफ कॉमर्स यांच्याशी पहिली चर्चा केली तसेच योजना आणि योजनेच्या अंमलबजावणीशी संबंधित कार्यपद्धती आणि इतर मुद्द्यांवर चर्चा केली. यावेळी निर्यात प्रोत्साहन परिषदने त्यांच्या निरीक्षणांमध्ये निर्यात उत्पादनांवरील शुल्क आणि कर सवलत योजनेची आर्थिक तरतूद वाढवण्याच्या आणि सर्व निर्यात वस्तूंना परदेशात अधिकाधिक बाजारपेठ मिळवण्यास मदत करण्यासाठी त्यांना उच्च दर उपलब्ध करून देण्याच्या गरजेवर भर दिला.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60